Správa Komisie Európskemu parlamentu a Rade - 2. finančná správa o finančnom plnení Európskeho poľnohospodárskeho fondu pre rozvoj vidieka (EPFRV) Rozpočtový rok 2008 /* KOM/2009/0547 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 21.10.2009 KOM(2009)547 v konečnom znení SPRÁVA KOMISIE EURÓPSKEMU PARLAMENTU A RADE 2. finančná správa o finančnom plnení Európskeho poľnohospodárskeho fondu pre rozvoj vidieka (EPFRV) Rozpočtový rok 2008 OBSAH 1. Rozpočtový postup a monitorovanie rozpočtu 3 2. Hospodárenie s rozpočtovými prostriedkami a finančné plnenie 5 2.1. Viazané rozpočtové prostriedky 5 2.1.1. Viazané rozpočtové prostriedky na operatívne programy rozvoja vidieka 5 2.1.2. Viazané rozpočtové prostriedky vyčlenené na technickú pomoc 6 2.2. Platobné rozpočtové prostriedky 6 2.2.1. Rozpočtové prostriedky vyčlenené na operatívne programy rozvoja vidieka 6 2.2.2. Dostupné rozpočtové prostriedky na technickú pomoc 11 3. Miera plnenia programov EPFRV (% rozpočtových prostriedkov pridelených v rámci programu EPFRV na roky 2007 a 2008 vyplatených Komisiou) podľa jednotlivých členských štátov 14 Rozpočtový postup a monitorovanie rozpočtu Dňa 2. mája 2007 Komisia prijala predbežný návrh rozpočtu na rozpočtový rok 2008. Rozpočtovému orgánu sa predložil predbežný návrh rozpočtu EPFRV zahŕňajúci tieto rozpočtové zdroje (v EUR): Rozpočtová položka | Viazané rozpočtové prostriedky | Platobné rozpočtové prostriedky | 05.040501 (Programy pre rozvoj vidieka) | 12 542 462 561,00 | 9 396 700 000,00 | 05.040502 (Technická pomoc) | 22 089 328,00 | 10 000 000,00 | Dňa 27. marca 2007 bolo prijaté nariadenie Rady (ES) č. 378/2007 o dobrovoľnej modulácii priamych platieb, čo malo priamy vplyv na rozpočet EPFRV v podobe zvýšenia viazaných rozpočtových prostriedkov o 362 000 000,00 EUR. Všeobecný rozpočet na rok 2008 následne prijal Parlament v druhom čítaní 13. decembra 2007 s takýmito sumami, pokiaľ ide o EPFRV: Rozpočtová položka | Viazané rozpočtové prostriedky | Platobné rozpočtové prostriedky | 05.040501 (Programy pre rozvoj vidieka) | 12 904 462 561,00 | 9 396 700 000,00 | 05.040502 (Technická pomoc) | 22 089 328,00 | 10 000 000,00 | Komisia na konci roku 2007 schválila len 54 programov EPFRV z celkového počtu 94. Zvyšných 40 programov sa schválilo v roku 2008 v takomto pomere: - na začiatku roka 2008 bolo schválených 25 programov EPFRV, ktoré využili neautomatický prenos viazaných rozpočtových prostriedkov z roku 2007 na rok 2008 v celkovej výške 1 360 517 165,00 EUR, - 15 programov EPFRV, v prípade ktorých Komisia neukončila hodnotenie pred koncom roka 2007, bolo predmetom prerozdelenia prídelu z roku 2007 na roky 2008 – 2013 na základe bodu 48 Medziinštitucionálnej dohody o rozpočtovej disciplíne. Rozpočtové prostriedky, ktoré sa vyčlenili v rozpočte na rok 2007 ako prídel pre týchto 15 programov EPFRV na rok 2007, boli zrušené. Rozpočtový orgán schválil v máji 2008 opravný rozpočet na doplnkovú sumu 370 376 764,00 EUR viazaných rozpočtových prostriedkov zodpovedajúcu podielu na rok 2008 prerozdeleného prídelu z roku 2007. Je potrebné uviesť, že uplatňovanie bodu 48 medziinštitucinálnej dohody si takisto vyžiadalo revíziu finančného rámca pre rozvoj vidieka zmenou a doplnením rozhodnutia Rady 2006/493/ES, ktorým sa stanovuje suma podpory Spoločenstva pre rozvoj vidieka na obdobie rokov 2007 – 2013 a jej ročné rozdelenie, ako aj zmenou a doplnením rozhodnutia 2006/636/ES, ktorým sa stanovuje ročné rozčlenenie čiastok podpory Spoločenstva pre rozvoj vidieka podľa členských štátov na rovnaké obdobie. V uvedenej situácii sa suma viazaných rozpočtových prostriedkov, ktoré boli napokon k dispozícii v rámci rozpočtovej položky operatívnych programov EPFRV (nezahŕňajúc technickú pomoc), zvýšila na 14 635 356 490,00 EUR. Je potrebné uviesť, že platobné rozpočtové prostriedky boli počas roku 2008 na rovnakej úrovni ako v prípade rozpočtu, ktorý prijal Parlament v druhom čítaní 13. decembra 2007, s výnimkou prevodu v celkovej výške 82 995 000,00 EUR, ktorý sa uskutočnil na konci roka s cieľom posilniť rozpočtové položky Usmerňovacej sekcie EPUZF. Uvedená tabuľka ilustruje situáciu podľa jednotlivých rozpočtových položiek (v EUR): Finančný nástroj/rozpočtová položka | Zvýšenie („+“) alebo zníženie („–“) dostupných PRP (v EUR) | EPFRV (05.040501) | – 82 995 000,00 | Usmerňovacia sekcia EPUZF Cieľ 1 (05.04.02.01) a Usmerňovacia sekcia EPUZF Leader+ (05.040206) | + 82 995 000,00 | Celková zmena (zvýšenie, zníženie) v prípade rozvoja vidieka | 0,00 | V ďalšej kapitole sa uvádzajú spôsoby použitia týchto prostriedkov. Hospodárenie s rozpočtovými prostriedkami a finančné plnenie Viazané rozpočtové prostriedky Viazané rozpočtové prostriedky na operatívne programy rozvoja vidieka Dostupné viazané rozpočtové prostriedky pridelené na rok 2008 (14 635 356 490,00 EUR) sa využili v celom objeme (t. j. miera finančného plnenia dosiahla 100 %). V nasledujúcej tabuľke sa uvádzajú sumy, ktoré jednotlivé členské štáty skutočne vyčerpali na programy EPFRV v roku 2008 (v EUR): Členský štát | Viazané rozpočtové prostriedky vyčerpané v roku 2008 | AT | 594 709 669,00 | BE | 63 957 784,00 | BG | 581 200 565,00 | CY | 24 772 842,00 | CZ | 392 638 892,00 | DE | 1 186 941 705,00 | DK | 128 937 144,00 | EE | 95 569 377,00 | ES | 1 548 539 790,00 | FI | 318 959 772,00 | FR | 959 359 146,00 | GR | 463 470 078,00 | HU | 537 525 661,00 | IE | 355 014 220,00 | IT | 1 616 756 298,00 | LT | 248 836 020,00 | LU | 13 661 411,00 | LV | 300 635 734,00 | MT | 23 962 147,00 | NL | 72 638 338,00 | PL | 1 932 933 351,00 | PT | 587 531 051,00 | RO | 1 146 687 683,00 | SE | 277 225 207,00 | SI | 139 868 094,00 | SK | 286 531 906,00 | UK | 736 492 605,00 | Celková suma | 14 635 356 490,00 | Viazané rozpočtové prostriedky vyčlenené na technickú pomoc V článku 69 ods. 2 nariadenia Rady (ES) č. 1698/2005 sa ustanovuje, že 0,25 % z celkovej výšky pomoci Spoločenstva na rozvoj vidieka sa používa na technickú pomoc riadenú Komisiou. V rámci rozpočtu na rok 2008 bola suma vyhradená na tento účel 22 089 328,00 EUR vo viazaných rozpočtových prostriedkoch. Na konci roku 2008 sa z viazaných rozpočtových prostriedkov vyčerpalo spolu 5 250 376,94 EUR. V nasledujúcej tabuľke sa uvádzajú spôsoby použitia viazaných rozpočtových prostriedkov. Väčšina viazaných rozpočtových prostriedkov na rok 2008 sa týka činností súvisiacich s budovaním európskej siete pre rozvoj vidieka a rozvoj výpočtového systému SFC 2007. [pic] Platobné rozpočtové prostriedky Rozpočtové prostriedky vyčlenené na operatívne programy rozvoja vidieka Výška platobných rozpočtových prostriedkov v rámci rozpočtu na rok 2008 vyčleneného na programy EPFRV dosahuje 9 396 700 000,00 EUR. Z tejto dostupnej sumy sa v novembri a decembri 2008 previedlo 82 995 000,00 EUR s cieľom posilniť rozpočtové položky 05.040201 a 05.040206 (Usmerňovacia sekcia EPUZF Cieľ 1 a Leader + v programovom období rokov 2000 – 2006). Na konci roka 2008 sa z platobných rozpočtových prostriedkov vyčerpalo 8 538 840 673,98 EUR, a to takýmto spôsobom: Platby na účet: | 2 475 706 914,50 € | Náhrady v štvrtom štvrťroku 2006 | 21 697 817,73 € | Náhrady v treťom štvrťroku 2007 | 116 058 716,24 € | Náhrady v štvrtom štvrťroku 2007 | 1 697 255 282,24 € | Náhrady v prvom štvrťroku 2008 | 1 120 239 109,02 € | Náhrady v druhom štvrťroku 2008 | 1 303 099 545,58 € | Náhrady v treťom štvrťroku 2008 | 1 804 783 288,67 € | Vyčerpané PRP spolu v roku 2008 | 8 538 840 673,98 € | Náhrady v druhom a treťom štvrťroku 2008 zostali na konci rozpočtového roku v prípade niektorých programov (uvedené ďalej) úplne alebo čiastočne nezrealizované, pretože rozpočtové prostriedky na roky 2007 a 2008 sa pre tieto programy už plne vyčerpali na platby na účet a na predchádzajúce náhrady. V nasledujúcej tabuľke sa uvádzajú programy, ktoré už vyčerpali viazané rozpočtové prostriedky a s vyplácaním ktorých sa mohlo začať až na začiatku roka 2009 (v EUR): Program EPFRV – číslo CCI | 2. štvr. 2008 (2. štvrťrok) | 3. štvr. 2008 (3. štvrťrok) | Spolu | Flámsko (2007BE06RPO001) | 2 634 830,50 | 2 634 830,50 | Severné Porýnie-Vestfálsko (2007DE06RPO015) | 10 345 809,87 | 10 345 809,87 | Aragon (2007ES06RPO002) | 12 299 213,27 | 16 291 566,28 | 28 590 779,54 | Asturias (2007ES06RPO003) | 1 100 082,61 | 1 100 082,61 | La Rioja (2007ES06RPO016) | 1 046 530,71 | 1 046 530,71 | Ireland National (2007IE06RPO001) | 95 219 252,45 | 95 219 252,45 | Spolu | 12 299 213,27 | 126 638 072,42 | 138 937 285,68 | Rozdiel medzi celkovou výškou dostupných platobných rozpočtových prostriedkov na jednej strane a sumou vyčerpaných platobných prostriedkov a sumou prevedenou na posilnenie dvoch položiek v predchádzajúcom programovom období na strane druhej dosiahol 774 864 326,02 EUR. Táto suma zodpovedá 8,2 % nevyčerpaných rozpočtových prostriedkov v rámci dostupného rozpočtu. Toto nedostatočné finančné plnenie vyplýva hlavne z toho, že suma vo výkaze výdavkov z tretieho štvrťroku bola nižšia ako predpovede, ktoré pôvodne oznámili členské štáty. Tieto rozpočtové prostriedky sa preniesli do rozpočtového roku 2009 na základe rozhodnutia Komisie SEK(2009) 164 z 13. februára 2009 ako rozpočtové prostriedky C2 (rozpočtové prostriedky prenesené neautomaticky na základe rozhodnutia Komisie, ktoré sa majú použiť do 31. decembra 2009). V ďalej uvedenom grafe sa znázorňuje čerpanie platobných rozpočtových prostriedkov v jednotlivých mesiacoch v roku 2008. Intenzitu čerpania ovplyvňujú dátumy zaslania štyroch ročných vyhlásení o platbách (31. január, 30. apríl, 31. júl a 10. november na predloženie vyhlásení zodpovedajúcich 4. štvrťroku 2007, 1. štvrťroku 2008, 2. štvrťroku 2008 a 3. štvrťroku 2008). [pic] V nasledujúcej tabuľke sa uvádzajú sumy podľa jednotlivých členských štátov, ktoré vyplatila Komisia v kalendárnom roku 2008 na platby na účet a na náhrady výdavkov, ktoré vznikli platobným agentúram v obdobiach od 16. októbra do 31. decembra 2007 (4. štvrťrok 2007), od 1. januára 2008 do 31. marca 2008 (1. štvrťrok 2008), od 1. apríla 2008 do 30. júna 2008 (2. štvrťrok 2008) a od 1. júla 2008 do 15. októbra 2008 (3. štvrťrok 2008). Sumy týkajúce sa 4. štvrťroku 2006, ktoré sa vzťahujú na výdavky oznámené členskými štátmi na základe prechodných ustanovení nariadenia (ES) č. 1290/2005, sa vyplácajú hneď po konečnom prijatí príslušných programov Komisiou, čím vznikla potreba vyplácať platby ešte aj v roku 2008. Tieto platby sa vzťahujú na programy, ktoré na konci rozpočtového roku 2007 ešte neboli schválené a ktoré boli predmetom prerozdelenia (článok 48 medziinštitucionálnej dohody) alebo neautomatického prenosu viazaných rozpočtových prostriedkov z roku 2007 na rok 2008. Sumy týkajúce sa tretieho štvrťroku 2007 (ktoré vznikli v období od 1. júla 2007 do 15. októbra 2007) sa vzťahujú na programy, ktoré vyčerpali svoje viazané rozpočtové prostriedky na rok 2007 a ktoré sa vyplácali z rozpočtových prostriedkov na rok 2008. [pic] V roku 2008 dosiahla celková výška náhrad (predbežné platby) 6 063 133 759,48 EUR a výška záloh 2 475 706 914,50 EUR. Pokiaľ ide o vývoj v porovnaní s rokom 2007, nasledujúca tabuľka poukazuje na veľmi významné zvýšenie (+ 40,43 %) platieb vykonaných v členských štátoch. Toto zvýšenie vysvetľuje fakt, že v roku 2008 sa náhrady viac ako zdvojnásobili (+ 155,21 %), zatiaľ čo výška záloh sa znížila len mierne (– 33,18 %). Zníženie záloh je následkom toho, že viac ako polovica z nich sa vyplatila už v roku 2007. Výrazné zvýšenie náhrad je následne dôkazom postupnej realizácie programov pre rozvoj vidieka v členských štátoch. [pic] Dostupné rozpočtové prostriedky na technickú pomoc V rámci rozpočtu na rok 2008 dosiahla pôvodne výška dostupných platobných rozpočtových prostriedkov vyhradených na tento účel 10 000 000,00 EUR. Počas súhrnného presunu v rozpočtovom roku 2008 presunulo GR pre rozpočet sumu 2 000 000,00 EUR do inej rozpočtovej položky mimo rámca rozvoja vidieka. Na konci roku 2008 sa z platobných rozpočtových prostriedkov vyčerpalo 3 455 471,11 EUR. V nasledujúcej tabuľke sa uvádzajú sumy vyplatené v rámci jednotlivých rozpočtových položiek, ako aj hlavné účely použitia. Ide najmä o budovanie európskej siete pre rozvoj vidieka a monitorovacieho strediska vo vidieckych oblastiach. [pic] Je potrebné uviesť, že časť platobných rozpočtových prostriedkov vyčerpaných v roku 2008 v rámci rozpočtovej položky zodpovedajúcej rozvoju informačného systému SFC 2007 (316 624 EUR) sa vzťahuje na záväzky prijaté v roku 2007. ANALÝZA VÝŠKY PLATIEB OHLÁSENÝCH PLATOBNÝMI AGENTÚRAMI ČLENSKÝCH ŠTÁTOV PODĽA JEDNOTLIVÝCH OSÍ A OPATRENÍ EPFRV V nasledujúcej tabuľke sa uvádzajú výdavky ohlásené členskými štátmi na základe jednotlivých opatrení na rozvoj vidieka v roku 2007 (obdobie od 4. štvrťroka 2006 do 3. štvrťroka 2007) a v roku 2008 (obdobie od 4. štvrťroka 2007 do 3. štvrťroka 2008), ako aj ich porovnanie s tými istými výdavkami vynaloženými od začiatku vykonávania programov (obdobie od 4. štvrťroka 2006 do 3. štvrťroka 2008) a so sumami uvedenými v plánoch financovania na obdobie rokov 2007 – 2013 (v miliónoch EUR). Z tohto porovnania vyplýva, do akej miery skutočné plnenie na mieste zodpovedá predpokladom ustanoveným v programoch. Pokiaľ ide o rok 2008, z tabuľky vyplýva, že 21,3 % uvedených súm sa týka výdavkov na opatrenia podľa osi 1, 75,0 % na opatrenia podľa osi 2 a 1,9 % výdavkov na opatrenia podľa osi 3. Tieto údaje sa značne odlišujú od údajov vo finančnom pláne platnom na konci decembra 2008 a vzťahujúcom sa na celé obdobie rokov 2007 – 2013 (34 % v prípade osi 1, 43,7 % v prípade osi 2 a 13,4 % v prípade osi 3). Vysvetlením tejto situácie je z veľkej časti charakter opatrení v rámci osi 2, ktoré sú často vyplácané buď na základe pokračujúcich zmlúv z predchádzajúceho programového obdobia alebo prostredníctvom ročných platieb. Naopak oneskorenie platieb v prípade osi 1 a 3 je spôsobené tým, že investičné projekty si vyžadujú dlhší postup na schvaľovanie (uverejnenie podmienok poskytovania prostriedkov, prijímanie žiadostí potenciálnych príjemcov, výberové konanie atď.) a na vykonávanie. Rovnováha medzi osami predpokladaná v stratégii rozvoja každého programu sa bude dosahovať postupne s pokračujúcou realizáciou programov EPFRV. Porovnanie percentuálnych podielov z roku 2008 a z roku 2007 už poukazuje na vývoj týmto smerom. Ako príklad možno uviesť, že v rámci osi 2 sa 81,6 % výdavkov ohlásených v roku 2007 znížilo na 75,0 % v roku 2008, zatiaľ čo v prípade osi 1 išiel vývoj opačným smerom a došlo k ich zvýšeniu zo 16,0 % v roku 2007 na 21,3 % v roku 2008. [pic] MIERA PLNENIA PROGRAMOV EPFRV (% ROZPOČTOVÝCH PROSTRIEDKOV PRIDELENÝCH V RÁMCI PROGRAMU EPFRV NA ROKY 2007 A 2008 VYPLATENÝCH KOMISIOU) PODĽA JEDNOTLIVÝCH ČLENSKÝCH ŠTÁTOV Nasledujúci graf znázorňuje úroveň platieb EPFRV od začiatku programového obdobia zahŕňajúcich sumy vyplatené členskými štátmi v poslednom štvrťroku 2008 (a teda uhradené Komisiou z rozpočtu na rok 2009). Táto úroveň sa porovnáva s rozpočtovými prostriedkami pridelenými na roky 2007 a 2008 a v prípade všetkých programov EPFRV dosahuje 71,7 %. Podľa grafu sa v prípade všetkých programov s výnimkou štyroch (Malta, Litva, Bulharsko a Lotyšsko) vyčerpalo na úrovni členských štátov viac ako 50 % celkovej výšky rozpočtových prostriedkov na roky 2007 a 2008. Na druhej strane päť krajín (Írsko, Francúzsko, Luxembursko, Rakúsko a Belgicko) ohlásilo výdavky, ktoré prekračujú celkovú výšku prídelov na roky 2007 a 2008, čím presiahli sumu, ktorá sa musela vyplatiť z ročných rozpočtových prostriedkov na rok 2009. [pic]